MAX ฟันธงงบ Q3/59 โตเกินคาด หลัง “พีพีทีซี” COD ครบ 120MW
﻿MAX ฟันธงงบ Q3/59 โตเกินคาด หลัง “พีพีทีซี” COD ครบ 120MW เผยสรุปดีลโครงการพลังงานใหม่กลางเดือน พ.ย.นี้
4 ต.ค. 2559

บริษัท แมกซ์ เมทัล คอร์ปอเรชั่น จำกัด (มหาชน) หรือ MAX เปิดเผยถึงแผนที่กำลังจะเข้าลงทุนในหุ้นสามัญของบริษัท พีพีทีซี จำกัด หรือ PPTC ซึ่งเป็นผู้ผลิตพลังงานไฟฟ้าขนาดเล็กระบบ Cogeneration ที่มีกำลังการผลิตสูงสุดรวม 120MW และไอน้ำกำลังการผลิตสูงสุดรวมประมาณ 30 ตันต่อชั่วโมง ตั้งอยู่ในเขตนิคมอุตสาหกรรมลาดกระบัง ว่า ขณะนี้ PPTC ได้เริ่ม COD ไปแล้วเต็ม 100% ซึ่งสามารถขายไฟได้เกินกว่าเป้าที่ตั้งไว้ อีกทั้งแผนการเพิ่มสัดส่วนพลังงานทดแทนเป็น 25% ของรัฐบาล ยังหนุนความเชื่อมั่นให้แก่บริษัทอีกด้วย
ทั้งนี้การลงทุนด้านพลังงานเป็นธุรกิจที่มั่นคงและจะให้ผลตอบแทนที่ดีในระยะยาวอย่างแน่นอน โดยการเข้าลงทุนใน PPTC รวมเป็นจำนวนเงินทั้งสิ้น 454.128 ล้านบาท ซึ่งบริษัทได้วางมัดจำไปแล้ว 100 ล้านบาท ในขณะที่ราคาประเมินของบริษัท ออพท์เอเชีย แคปิตอล จำกัด ซึ่งเป็นที่ปรึกษาทางการเงิน (IFA) ของบริษัทให้ความเห็นอยู่ในช่วงราคาระหว่าง 186.81-209.25 บาทต่อหุ้น ถือว่า MAX เข้าซื้อโครงการโรงไฟฟ้า PPTC ได้ต่ำกว่าราคาประเมินถึง 44.48 – 66.92 บาทต่อหุ้น หรือคิดเป็น 31.979%
โดยจะมีการขออนุมัติเรื่องการลงทุนครั้งนี้ในการประชุมวิสามัญผู้ถือหุ้น ครั้งที่ 2/2559 ซึ่งจะจัดขึ้นในวันที่ 6 ตุลาคม 2559 ณ โรงแรมเอเชีย เวลา 14:00 น.
นายอิทธิชัยกล่าวว่า “เราตั้งใจที่จะลงทุนโครงการใหม่ๆ ทางด้านหมวดพลังงานเพิ่มอีก ซึ่งอยู่ในขั้นตอนการเจรจาอยู่หลายโครงการ และคาดว่าพร้อมที่จะสรุปโครงการใหม่ได้ภายในกลางเดือนพฤศจิกายนนี้ และมั่นใจว่างบไตรมาส 3 ของปีนี้ จะดีขึ้นเกินคาดอย่างแน่นอน”